104 DE AUGMENTIS SCIENTIARUM , 



bene instituantur, praesto erunt magna legum Ob- 

 scuritati subsidia. 



De Perscriptione Judiciorum. 

 APHORISMUS 73. 



Ante omnia, Judicia reddita in Curiis Supremis 

 et Principalibus atque Caussis Gravioribus, praeser- 

 tim dubiis, quaeque aliquid babent difficultatis aut 

 novitatis, diligenter et cum fide excipiunto. Judicia 

 enim anchorse legum sunt, ut leges reipublicae. 

 APHORISMUS 74. 



Modus hujusmodi Judicia excipiendi, et in scripta 

 referendi, talis esto. Casus praecise, Judicia ipsa 

 exacte, perscribito ; Rationes Judiciorum, quas ad- 

 duxerunt judices, adjicito ; Casuum ad exemplum 

 adductorum auctoritatem cum casibus principalibus 

 ne commisceto; de Advocatorum Perorationibus 5 nisi 

 quidpiam in iis fuerit admodum eximium, sileto. 

 APHORISMUS 75. 



Persona^ quae hujusmodi Judicia excipiant, ex 

 Advocatis maxime doctis sunto, et honorarium libe- 

 rale ex publico excipiunto. Judices ipsi ab hujus 

 modi Perscriptionibus abstinento ; ne forte opinioni- 

 bus propriis addicti, et auctoritate propria freti, 

 limites referendarii transcendant. 

 APHORISMUS 76. 



Judicia ilia in ordine et serie temporis digerito, 

 non per Methodum et Titulos. Sunt enim scripta 

 ejusmodi tai)quam Historiae, aut Narrationes Legum. 

 Neque solum acta ipsa, sed et tempora ipsorum 

 judici prudenti lucem praebent. 



